Debenhams

Debenhams er en britisk varehuskjede med hovedkontor i London og med avdelinger i mange land.

Debenhams begynte som en manufakturhandel i Wigmore Street i 1778. I 1919 fusjonerte Debenhams med varemagasinet Marshall & Snelgrove, som siden 1870 var etablert i Oxford Street, og forretningen på hjørnet av Oxford Street og Vere Street har siden vært Debenhams flaggskip.

Gjennom hele 1900-tallet fortsatte Debenhams å vokse ved stadig nye oppkjøp, og har i dag ca. 125 forretninger i Storbritannia. De har dessuten avdelinger i mer enn 15 land i Europa og Asia. I Norden er Debenhams å finne i Danmark, Sverige og på Island, men foreløpig ikke i Norge.

Debenhams vareutvalg ligger innafor klær og sko, sportsutstyr, interiør, parfyme og toalettartikler.

I 2020 gikk Debenhams konkurs.

Referanser

Eksterne lenker
 
 Selskapets hjemmeside

Britiske selskaper
Butikker i London
City of Westminster
Etableringer i 1778
8